“У календары 2016 года шэраг юбілейных дат. 25 гадоў “Славянскаму базару”. Гэтая падзея звязана з найноўшай гісторыяй. 75 гадоў з дня нараджэння Уладзіміра Мулявіна — гэта таксама наш сучасны здабытак. Будзе адзначацца 95-годдзе з дня нараджэння Івана Шамякіна, 120-годдзе з дня нараджэння Кандрата Крапівы, 125-годдзе з дня нараджэння Максіма Багдановіча. Чакаецца, што Кодэкс аб культуры будзе прыняты, а гэта таксама знакавая падзея, якая дае падставы гаварыць аб сістэматызацыі прававых асноў культурнай дзейнасці”, — падкрэсліў міністр культуры. У цэлым у 2016 годзе будзе актуальнай тэма папулярызацыі беларускага мастацтва, яркіх імён беларускай культуры.